b'\n_START_ARTICLE_\nRuumiin yhten\xc3\xa4iskuvan h\xc3\xa4iri\xc3\xb6\n_START_PARAGRAPH_\nRuumiin yhten\xc3\xa4iskuvan h\xc3\xa4iri\xc3\xb6 (engl. Body Intergrity Identity Disorder, BIID) on neurologinen h\xc3\xa4iri\xc3\xb6, jossa ihminen toivoo usein jonkin kehonosansa amputointia tai halvaantumista. Aivan viime vuosiin asti BIID:t\xc3\xa4 on kohdeltu mielenterveysongelmana, jonka hoidoksi on tarjottu psykoterapiaa. Sen on arveltu my\xc3\xb6s liittyv\xc3\xa4n dysmorfiseen ruuminkuvan h\xc3\xa4iri\xc3\xb6\xc3\xb6n, jossa henkil\xc3\xb6lle kehittyy vastenmielisyys jotain kehonsa osaa kohtaan. Nykyisin BIID:n uskotaan liittyv\xc3\xa4n aivojen kehonkartan h\xc3\xa4iri\xc3\xb6\xc3\xb6n._NEWLINE_Toisinaan BIID:hen saattaa liitty\xc3\xa4 apotemnofilisia piirteit\xc3\xa4, mutta ne ovat kuitenkin kaksi eri asiaa. Monet apotemnofiilit k\xc3\xa4rsiv\xc3\xa4t BIID:st\xc3\xa4, mutta suuri osa BIID:st\xc3\xa4 k\xc3\xa4rsivist\xc3\xa4 ei ole apotemnofiileja.'